da vi da de en en de de da da da da da da id en de da da da da da da sk en pl en en en nl en en en en da en en da en en en da da da da da da en sv en en sv nb da de en fr da da en da da en fi da da da de nl da en
H1: To sejre i træk efter forrygende præstation - Hafnia Floorball Club
Kirk - 14. oktober 2013
Sidste lørdag kom Hafnia ud af den resultatmæssige krise – uden dog at løse de spillemæssige problemer. Søndag blev imidlertid dagen, hvor Hafnia for første gang siden 2. div. DM præsterede en rigtig god kamp – desværre for Lyngby. Indstillingen var således helt i top fra start, og den aggressive tilgang og effektivt genpres gav gang på gang pote mod en ellers udmærket modstander.
Kampen var meget tæt den første 1 ½ periode – dog med en overvægt i chancer til Hafnia. Med godt 6 minutter igen af 2. periode blev der skruet op for dramatikken. Først måtte Mads i udvisningsboksen, og da hjemmeholdet så havde overlevet de 2 minutters undertal, gik der kun 13 sekunder, før Werdelin pådrog sig en sjælden 5 minutters udvisning efter infight foran egen kasse i forbindelse med afslutningen på modstanderens powerplay. Situationen blev straks yderligere forværret, da Kirk tabte hovedet efter en håbløs fejlkendelse, hvor den ene dommer – der befandt sig længst væk fra spillet – følte trang til at sætte sig selv i centrum ved at overrule sin meddommers helt korrekte kendelse. Hovedløst af den overtændte spillende ass. coach, der indkasserede 2+10 minutter i udvisningsboksen for at give sin mening til kende på en måde, der ikke gav dommeren noget valg. Herved blev Lyngby tildelt en gylden mulighed for at bringe sig afgørende foran i opgøret, hvori der på det tidspunkt var udbrudt stillingskrig ved 2-2.
De første 2 minutter 5 mod 3 fik Lyngby intet ud af. En storspillende Meyer og heroisk fight fra undertalsenheden “slammed te door”. Da det næsten så ud til at lykkedes med også at dræbe 5 minutters-udvisningen, gik det imidlertid galt – 3-2 til Lyngby, hvilket var lidt af en mavepuster for Hafnia, der havde ofret så meget i undertalsspillet. Tilbage i “full strenght” viste hjemmeholdet dog høj moral, og Mads kunne lynhurtigt udligne, hvorefter momentum i kampen skiftede – og forblev hos Hafnia. Resten af 3. periode blev således reelt spil til ét mål med især Jeppe i overdådigt spillehumør. Hafnia vandt den afsluttende periode hele 5-1, og Jeppe var involveret i samtlige 4 mål fra 3-3 og frem til slutfacit 7-3. I det hele taget var 1. kæden ualmindelig velsmurt denne formiddag!
Med sejren kan man håbe, at Hafnia nu er tilbage på sporet. Lakmus-testen kommer allerede på søndag, hvor amagerkanerne skal forsøge at revanchere det pinlige premierenederlag mod CBS. Med en sejr i det opgør vil man endvidere være med i den sjove ende af tabellen igen!
Hafnia FC – Lyngby FF 7-3 (2-1, 0-1, 5-1)
1. 04:23 1-0 Jeppe V. Trier (ass. Mads Mortensen)
1. 16:15 2-1 Jeppe V. Trier (ass. Lars Neubert)
2. 13:59 U2 Mads Mortensen, Hafnia
2. 16:12 U5 Michael Werdelin, Hafnia
2. 17:44 U2+10 Kristian Kirk, Hafnia
3. 01:23 3-3 Mads Mortensen (ass. Peter Steen Jensen)
3. 07:14 4-3 Jeppe V. Trier (uass.)
3. 08:19 U2 Lyngby
3. 10:19 5-3 Peter Steen Jensen (ass. Jeppe V. Trier)
3. 10:32 Timeout, Lyngby
3. 13:50 U2 Lyngby
3. 14:27 6-3 Jeppe V. Trier (ass. Peter Steen Jensen)
3. 19:29 7-3 Philippe Nielsen (ass. Jeppe V. Trier)
MOM: Jeppe V. Trier
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club